Diari Oficial de la Generalitat Valenciana


Sumari del DOGV 4486, del 24-04-2003 (2003/4139)

Informació pública de la liquidació definitiva de les càrregues d'urbanització de la unitat d'execució polígon industrial La Yutera.
------------------------------------------------------------------------------------------------------------------------------------

### Dades del document

Número de DOGV
:   4486

Data del DOGV
:   24-04-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/4139


Organisme emissor
:   Ajuntament de Foios

Tipus de document
:   Anunci

Informació pública de la liquidació definitiva de les càrregues d'urbanització de la unitat d'execució polígon industrial La Yutera. [2003/S4139]
  
Per la present us comuniquem l'acord de la Comissió de Govern de data 25 de febrer, que transcrit literalment diu així:
  
«Vist el projecte de liquidació definitiva de les càrregues d'urbanització de la unitat d'execució polígon industrial La Yutera, en sòl urbà industrial de Foios.
  
Vist que esta actuació s'ha desenvolupat d'acord amb el que establix la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU), i que per acord del Ple municipal de 25 de març de 1999 es va aprovar definitivament el programa d'actuació integrada per gestió directa de la unitat d'execució polígon industrial La Yutera, la delimitació de l'esmentada unitat, el projecte de repartiment de quotes d'urbanització i el projecte d'obres d'urbanització, sent-ne este ajuntament l'agent urbanitzador públic d'esta actuació.
  
Vist que les obres d'urbanització, adjudicades a l'empresa Lubasa, ja s'han acabat, existix l'acta de recepció provisional i definitiva per part de l'Ajuntament.
  
Vist que, segons l'esmentat projecte, el total de càrregues finals d'urbanització ha sigut de 652.899,01 euros, IVA inclòs (=492.866.735 pessetes), i que el repartiment d'estes consta entre els propietaris en proporció als seus drets respectius, la qual cosa es detalla en el compte de liquidació definitiva que s'acompanya com a annex I a este projecte.
  
Atés el que establix l'article 72.3 de la Llei Reguladora de l'Activitat Urbanística sobre l'import final de les quotes produïdes per compte de cada parcel·la, així com en l'apartat 1.A) d'este precepte, sobre el procediment a seguir per a la seua aprovació, la Comissió de Govern, per unanimitat, acorda:
  
1. Sotmetre a informació pública el projecte de liquidació definitiva de les càrregues d'urbanització de la unitat d'execució polígon industrial La Yutera, mitjançant anunci publicat en un diari d'informació general i en el Diari Oficial de la Generalitat Valenciana, així com per notificació als interessats, perquè durant el termini de 20 dies hàbils puguen presentar-se al·legacions, les quals seran informades abans de sotmetre este projecte de liquidació a la seua aprovació definitiva pel Ple municipal.
  
2. Facultar l'alcalde president per a l'execució del present acord».
  
La qual cosa us comuniquem als efectes de la notificació individual als titulars cadastrals, a efectes del que establix l'article 46 de la Llei Reguladora de l'Activitat Urbanística, i per si és del seu interés efectuar alguna al·legació o comparéixer en el procediment amb la finalitat de substanciar l'audiència a l'interessat.